Isaac Zion Dogboe

**Isaac Zion Dogboe** (Ba dʋa o nɛ 26 September 1994) ka o an Ghana nɛ British professional boxer onɛ da zanl WBO junior-featherweight kpɛŋ la yʋʋm tusa ayi nɛ piinɛ anii (2018) la ni.

## On an sɔ
Ba da dʋa Dogboe nɛ Accra sʋʋlim, Ghana, amaa ka o da tɔɔm keŋ Londoni bɛ England la.

## Amateur tʋʋma
Dogboe da di 2013 Amateur Boxing Association British lightweight title la, on da zabid zinikanɛ ka Territorial Army London BC. 

O da paam suori nya yʋʋm tusa ayi nɛ piinɛ ayi (2012) Olympics ka da di Amzurifa (silver medal) bɛ African Olympic Qualifying Event, o da nyaŋi bʋ Mohamed Bedir (EGY), Emilian Polino (TAN), Ayabonga Sonjica (RSA) ka da gʋʋŋ countback 6:6 draw nyaaŋi tis Aboubakr Lbida (MAR) naar zaba (final) la ni.

Yiiga round la ni 2012 Olympics la, o da zab nɛ Satoshi Shimizu onɛ yi Japan la. Round nam ayi banɛ gaad tuon la o da bɛ tuon ka mɔr (4:3, 3:2) amaa, ka da kɔɔŋ roundkanɛ da paasi atan la saria katib la da ti Shimizu diib la 5:2, ka di tiak Dogboe paa bɛ tuon la. ban da kad saria la siem la da mɔr nyɔlʋgʋ ken banɛ gɔsid la sanan ka ba da ye di anɛ "contentious" ka labaya dim mɛ ye di anɛ "mystery decision".

## O tʋʋma
On da yʋʋm mi tʋʋma yʋʋm tusa ayi nɛ piinɛ atan (2013), o da laasi o record ka di paae 17–0 ka o naan zab nɛ Cesar Juarez ye o die WBO interim junior-featherweight title, ka da di nɛ fifth-round stoppage. Zabkanɛ tuon la, Dogboe na zab nɛ ka nyaŋi bʋ Jessie Magdaleno ka naan nyaŋi die WBO junior-featherweight title la mummi. 

O da nyaŋi gu o WBO title da nwɛ first-round knockout nɛ Hidenori Otake yʋʋm tusa ayi nɛ piinɛ anii nwadisa anii dabpisi nɛ anu daar (25 August 2018) Gila River Arena bɛ Glendale, US. Dogboe da bʋ Otake onɛ kʋdʋgid la digil nɔɔra ayi ka zab pansid la (referee) Patrick Morley kpɛn sʋʋgin gu ka Otake da die namisʋg bɛdegʋ. 

O da kɔɔŋi o WBO title tis Emanuel Navarrete, Hulu Theater bɛ New York City's Madison Square Garden la yʋʋm tusa ayi nɛ piinɛ anii la nwadis piinɛ ayi la daba anii daar (8 December 2018). Saria katiba atan la wʋsa da tis diib kanɛ paal ye Navarrete nyaŋ zaba la. 11 May 2019, bayi la da zabya yaas, ka Dogboe lɛn gʋʋŋ yaas, sankaŋa da anɛ rounds piinɛ ayi ni (twelfth round) technical knockout. 

## O zaba guor
On nɛ Navarrete da zabi ba zabkanɛ paasi ayi la nyaaŋ, o da ye, on ye o guoenɛ ninwisigir diema. Ye nɛ na sʋŋ o ka o tʋgʋsi zamisi die o bachelor's degree, dinɛ ka o da sɔs suori ye o keŋ tʋmi o tʋʋma on an zabzabid la. 

## O lɛbig
Yʋʋm tusa ayi nɛ piinɛ awai nwadisa awai daba anu daar (5 September 2019), ba da mɔɔl ye Dogboe na zab nɛ Carl Frampton kabkanɛ an o featherweight debut zaba. Amaa, ba da pʋ nyaŋi zabɛ.

Bob Arum Top Rank kɛ ka o paam tuon ken. O da lɛn fɛndigi lɛbna zab nɛ Mexican American Chris Avalos, July 2020, on da nyaŋi guoe o naar (final) round kanɛ ka ba da zabid featherweight bout bɛ MGM Grand la. June 2021, o da zab nɛ Adam Lopez featherweight bout ni Las Vegas ka nyaŋ o dɔlisid Saria katib atan la da tis diib kanɛ paal ye o diya la. Dinɛ aan o yiiga zaba ka on nɛ Barry Hunter onɛ paal o zaba la zab. November 2021, o da zabi nyaŋ Christopher Diaz Terence Crawford nɛ Shawn Porter bout, Las Vegas. 

## Boxing tʋʋma

## Gbanvɛɛnsa